নবীগঞ্জ প্রতিনিধি ॥ নবীগঞ্জ উপজেলার ৩ নং ইনাতগঞ্জ ইউনিয়ন পরিষদের প্যানেল চেয়ারম্যান নির্বাচন গত বুধবার সম্পন্ন হয়েছে। নির্বাচনে ওই ইউনিয়নের ৭নং ওয়ার্ড থেকে বিপুল ভোটে নির্বাচিত মেম্বার ফজলু মিয়া ১নং প্যানেল চেয়ারম্যান নির্বাচিত হয়েছেন। ১২ জন ভোটার তাদের ভোটাধিকার প্রয়োগ করেন। এতে ফজলু মিয়া ও ৬ নং ওর্য়াড মেম্বার নজমুল হোসেন ৬টি করে ভোট পেয়ে সমান সমান হয়। পরে ইউপি চেয়ারম্যান বজলূর রশীদ ফজলু মিয়া’কে ১ ও নজমুল হোসেনকে ২ নং প্যানেল চেয়ারম্যান হিসেবে ঘোষনা করেন। ৩ নং প্যানেল চেয়ারম্যান হিসেবে সংরক্ষিত আসনের নারী সদস্য রানু বেগম বিনা প্রতিদ্বন্দ্বিতায় প্যানেল ৩ নির্বাচিত হয়েছেন। ইউনিয়ন পরিষদ প্রাঙ্গণে অনুষ্টিত নির্বাচন পরিচালনা করেন নব নির্বাচিত চেয়ারম্যান মোঃ বজলুর রশীদ।